kardosdrur/scandi-wiki huggingface dataset:
Britiske Jomfruøers guvernør

Guvernøren af de Britiske Jomfruøer er repræsentant for den britiske monark i Det Forenede Kongeriges oversøiske territorium de Britiske Jomfruøer. 

Guvernøren udpeges af monarken på råd fra den britiske regering. Rollen for Guvernøren er til at handle som de facto- statsoverhoved, og han eller hun er ansvarlig for udnævnelse af Chief minister og Executive Council.

Den nuværende guvernør er David Pearey.

Guvernøren har sit eget flag, Storbritanniens flag med områdets våbenskjold.

Liste over Guvernørerne for de Britiske Jomfruøer 
 Derek George Cudmore (1971-1974)
 Walter Wilkinson Wallace (1974-1978)
 James Alfred Davidson (1978-1982)
 David Robert Barwick (1982-1986)
 J. Mark A. Herdman (1986-1991)
 Peter Alfred Penfold (1991-1995)
 David Mackilligin (1995-1998)
 Frank Savage (1998-2002)
 Elton Georges (2002)
 Tom Macan (2002-2006)
 Dancia Penn (2006)
David Pearey (2006–2010)
Inez Archibald (konstitueret) (2010)
 William Boyd McCleary (20. august 2010 – 1. august 2014)
 
 John Duncan (15. august 2014 – 8. august 2017)
 
 
 Augustus Jaspert (22. august 2017 – 23. januar 2021)
 
 John Rankin (fra 29. januar 2021)

Bemærk: Fungerende guvernører er den siddende viceguvernør for De Britiske Jomfruøer, som var i embedet, da de fungerede som guvernør.

Referencer

Eksterne henvisninger 
 Government of the British Virgin Islands – The Governor's Office

Britiske Jomfruøer
Guvernører
Lister over personer
David Pearey

David Pearey (født 15. juli 1948) har været guvernør på de Britiske Jomfruøer siden den 18. april 2006. Han blev udnævnt af dronning Elizabeth på råd fra den britiske regering til at repræsentere dronningen i området og til at handle som de facto statsoverhoved. Inden sin ansættelse som guvernør tjente Pearey som højkommissær for Malawi fra 2004 til 2005. 

Han har en kone, Susan, og en datter.

Se også 
 Guvernøren af de Britiske Jomfruøer

Eksterne henvisninger 
 Foreign & Commonwealth Office – David Pearey 

Britiske Jomfruøer
Guvernører
Beef Island

Beef Island er en ø i De Britiske Jomfruøer. Den er beliggende øst for Tortola, og de to øer er forbundet af Queen Elizabeth Bridge. På Beef Island ligger Terrance B. Lettsome International Airport (IATA-kode EIS), den vigtigste kommercielle lufthavn, der betjener Tortola og resten af De Britiske Jomfruøer.

Trellis Bay ligger en kort gåtur øst for lufthavnen. Trellis Bay er en lille by (marked, restaurant, café, lokale håndværk) og strand. Long Bay ligger vest for lufthavnen.

Eksterne henvisninger 
 Beef Island Kort

Britiske Jomfruøer
Tysfjorden

Tysfjorden (lulesamisk: Divtasvuodna) er en fjord i Tysfjord kommune i Nordland fylke i Norge. Fjorden strækker sig 58 km mod syd til Hellemobotn i bunden af Hellemofjorden. Fra Hellemobotn er der kun godt 6 km til rigsgrænsen til Sverige og her er Norges på smalleste sted.

Tysfjorden er Norges næstdybeste fjord. På sit dybeste punkt ved Hulløya er den 897 m dyb. (Den dybeste er Sognefjorden)

Fjorden har indløb mellem Korsnes i sydvest og Brenneset i nordøst. Indløbet ligger lige syd for Barøya, som markerer den indre grænse til Vestfjorden og indløbet til Ofotfjorden, som går mod øst. Lige indenfor indløbet til Tysfjorden ligger Bognes på vestsiden. Herfra går der færge over til Skarberget. Overfartstiden er ca. 25 min. Denne færgeforbindelse er den eneste på E6. Fra Bognes går der også færge ud af fjorden over den indre del af Vestfjorden til Lødingen. Her går også fjordarmen Skrovkjosen østover.

Syd for Bognes bliver fjorden omkring 3 km smal, men den åbner sig igen. Her ligger Haukøyfjorden i den østlige del af fjorden. Haukøyfjorden er opkaldt efter Haukøyholmen, som ligger på østsiden. Fra Haukøyfjorden går der flere fjordarme både mod syd, øst og nord; Stefjorden går østover og den har igen Sildpollen som fjordarm nordover. Syd for Stefjorden ligger Tømmeråsfjorden og syd for denne igen går Fuglfjorden sørover. Vest for Fuglfjorden ligger Kjelkvika. Vest for Haukøyfjorden går den mindre Beisfjorden et lille stykke mod vest.

Vest for Kjelkvika går Tysfjorden videre mod syd til Hulløya og her deler den sig igen i flere fjordarme. På nordsiden af Hulløya ligger Kjøsviksundet og på østsiden af øen går Indre Tysfjorden mod øst. Kjøpsvik ligger ved indløbet til denne fjordarm. Indre Tysfjorden går først mod nordøst og så sydøstover til Sørfjorden. Sydøst for Hulløya går Mannfjorden mod sydøst og vest for denne igen ligger Grunnfjorden. Vest for Grunnfjorden og sydvest for Hulløya går Hellemofjorden videre mod syd. Den er den længste af alle fjordarmene i Tysfjorden.

Lige nord for indløbet til Hellemofjorden, på vestsiden af Tysfjorden, ligger bygden Drag, og her går der færge over fjorden til Kjøpsvik.

Ud over E6 går vejene Fylkesvei 681, Fylkesvei 682, Fylkesvei 684 og Riksvei 827 langs fjorden.

Se også 
 Fjorde i Norge

Eksterne henvisninger 

Fjorde i Norge
Nordlands geografi
Mosquito Island

Mosquito Island (undertiden stavet Moskito Island) er en ø i øgruppen De Britiske Jomfruøer og ligger ud for Virgin Gorda og har længe været en favorit for dykkere og sejlere. Virgin Limited Edition har planer om at lave øen til Økoturisme i De Britiske Jomfruøer og vil være enorm opmærksom på og hensyntagen til miljøet for at minimere sit carbon footprint under hele dets udvikling.

Øen ligger mellem Virgin Gorda og Necker Island, som også ejes af Sir Richard Branson.

Eksterne henvisninger 
 Om Moskito Island 

 

Britiske Jomfruøer
Necker Island

Necker Island er en lille ø i De Britiske Jomfruøer lige nord for Virgin Gorda. Øen blev i 1979 købt af Sir Richard Branson, og det er en del af Virgin Limited Editions portfolio af luksusejendomme. Hele øen fungerer som et resort og kan rumme op til 26 gæster.

Øens areal udgør 30 ha (0,3 km²). Den er fra øst til vest ca. 840 meter lang og indtil 650 meter bred. Højeste punkt er Devils Hill på den sydøstelige del, hvor The Great House står.

Øen blev i det 17. århundrede opkaldt efter den hollandske eskadre-kommandant Johannes de Neckere og var indtil den anden halvdel af det 20. århundrede ubeboet.

Noter

Eksterne henvisninger 
 Necker Island officielle website
 The Paradise Islands photographic guide to Necker Island

 

Britiske Jomfruøer
Voers Å

Voers Å udmunder i Kattegat i Voerså i Frederikshavn Kommune. Den har sit udspring lige syd for Tidemandsholm cirka 5 kilometer øst for Tårs i det centrale Vendsyssel. Åen løber overvejende mod sydøst, syd om Østervrå og forbi herregården Ormholt. Nordøst for Flauenskjold løber den under E45 og fortsætter forbi Voergård og Præstbro udmundingen i havet ved Voerså. 

Vandløb i Danmark
Lokaliteter i Frederikshavn Kommune
Abildgaard (slægter)

Abildgaard er navnet på en uddød dansk uradelsslægt og på borgerlige danske (dansk-norske) slægter.  Abildgaard er et gammelt dansk ord for æblehave og kendes som stednavn flere steder i Jylland.

Adelsslægten 
Abildgaard er en af de ældste danske adelsslægter, der formodes at have sin oprindelse i Sønderjylland, og som slægtsnavn er det blandt de allertidligste i Danmark. Efterretningerne om slægten i tiden før 1500 er dog meget ufuldstændige, og navnlig må slægten deles ved dette tidspunkt i to linjer, da forbindelsen mellem de ældre og de nyere Abildgaard'er ikke er kendt.

Ridder Tyge Abildgaard nævnes i dokumenter fra 1230-ca.1260. Hans sønner var kongelig marsk Laurids Abildgaard og hertugelig drost Tyge Abildgaard (død ca. 1295). Blandt Laurids Abildgaards fem sønner var Tyge, Niels og Laurids i kongelig og hertugelig tjeneste, men ophørte med at bruge slægtsnavn, således at de efterfølgende slægtled kun kan følges gennem deres brug af slægtsvåbenet. En anden søn Timme Lauridsen Abildgaard til Margård er stamfader til den ældre linje af slægten.

En yngre slægt med genoptaget slægtsnavn kendes fra 1530'erne med Bendix Abildgaard til Vranderup, Ribe Amt; denne linje fortsatte i Sydjylland og på Fyn til 1705, hvor slægten uddøde.

Borgerlige slægter 
Fra 1600-tallet kendes flere borgerlige slægter både i Danmark og i Norge. Til den borgerlige slægt hører arkivtegneren Søren Abildgaard (1718-1791), der er fader til maleren Nicolai Abraham Abildgaard (1743-1809) og veterinæren Peter Christian Abildgaard (1740-1801). Han nedstammer fra politibetjent i København Hans Pedersen Abildgaard, hvis broder rimeligvis er løjtnant Jens Pedersen Abildgaard (ca. 1650-1718) i Trondhjem, der havde sønnerne rektor Christian Ulrik Abildgaard (1698-1771) i Helsingør — fra hvem den danske og en af de norske grene af den borgerlige slægt nedstammer —, præsten Peter Abildgaard (1695-1778) i Røros og præsten Jens Abildgaard (1696-1745) i Løiten, fra hvem en anden norsk gren nedstammer. De nævnte Hans og Jens Pedersen Abildgaard tillige med en tredje broder Søren Abildgaard , der 1703 var fæster under Bangsbo, har formentlig deres navn fra Abildgård i Jerslev Sogn, medens derimod familietraditionen, til dels med støtte i, at slægten fører det adelige våben, vil hævde, at de gennem et ukendt led er efterkommere af Terkel Abildgaard (ca. 1498-1564), der "holdis for at have været af den adelige Stamme", men hvis forbindelse med denne dog heller ikke er blevet fastslået.

Senere medlemmer af denne slægt er lyrikeren og kritikeren Ove Johannes Abildgaard (1916-1990) og forfatteren Anders Abildgaard Nielsen (født 1977).

Kilder 
 Albert Fabritius, "Abildgaard", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Danmarks Adels Aarbog, 1884, 1. årgang, side 3-6.
 Danmarks Adels Aarbog, 1929, XLVI, s. 3-13.

Adelsslægter fra Danmark
Slægter fra Danmark
13. etape af Tour de France 2010

Trettende etape af Tour de France 2010 var en 196 km lang flad etape. Den blev kørt lørdag d. 17. juli fra Rodez til Revel.

 Etape: 13. etape
 Dato: 17. juli
 Længde: 196 km
 Danske resultater:
 124. Jakob Fuglsang + 5.46
 126. Matti Breschel + 5.46
 127. Nicki Sørensen + 5.46
 156. Chris Anker Sørensen + 7.04
 158. Brian Vandborg + 7.04
 Gennemsnitshastighed: 44,1 km/t

Point- og bjergspurter

1. sprint (Saint-Jean-Delnous) 
Efter 47 km

2. sprint (Caraman) 
Efter 158 km

1. bjerg (Côte de Mergals) 
4. kategori stigning efter 24 km

2. bjerg (Côte de Bégon) 
4. kategori stigning efter 31,5 km

3. bjerg (Côte d'Ambialet) 
3. kategori stigning efter 72 km

4. bjerg (Côte de Puylaurens) 
4. kategori stigning efter 125 km

5. bjerg (Côte de Saint-Ferréol) 
3. kategori stigning efter 188,5 km

Resultatliste

Manglende ryttere 
 171  Rein Taaramäe (COF) udgik.

Eksterne henvisninger 
 Etapeside  på Letour.fr   

 13

en:2010 Tour de France, Stage 11 to Stage 20#Stage 13
Akeleye

Akeleye er en dansk uradelsslægt, som har navn efter blomsten i deres våbenskjold. Slægten uddøde på mandslinjen i 1822

Kilde
 Danmarks Adels Aarbog, 1884, 1. årgang, side 15-20.

Adelsslægter fra Danmark
Jarl André Storbæk

Jarl André Storbæk (født 21. september 1978) er en norsk fodboldspiller, der spiller for Nybergsund.

Karriere 
Han er opvokset i Ljørdalen i Trysil, og har tidligere spillet for blandt andet Vålerenga i Tippeligaen. Han har spillet 17 A-landskampe for det norske fodboldlandshold, samt 28 kampe for aldersbestemte landshold.

SønderjyskE 
I sommeren 2010 hentede den danske Superligaklub SønderjyskE Storbæk til klubben som erstatning for islændingen Sölvi Ottesen, der netop var blevet solgt til FC København. Storbæk ankom til SønderjyskE på en fri transfer fra den græske klub Panetolikos F.C.. Storbæk spillede fast i klubben indtil han forlod den efter to sæsoner til fordel for Strømsgodset.

Strømsgodset 
Den 27. august meddelte SønderjyskE, at de var blevet enige med den norske klub Strømsgodset om et øjeblikkeligt salg af Storbæk, der fik en 2½ årig kontrakt i klubben.

Eksterne henvisninger

Referencer 

Fodboldspillere fra Norge
Fodboldspillere fra Vålerenga IF
Fodboldspillere fra SønderjyskE
Fodboldspillere fra Ham-Kam
Fodboldspillere fra Strømsgodset IF
Henrik Bødker (fodboldspiller)

Henrik Bødker (født 6. juni 1983) er en dansk fodboldspiller, der spiller for Næstved Boldklub.

Karriere 
Han har tidligere spillet for SønderjyskE, FC Nordsjælland og Vejle Boldklub.

Vejle Boldklub 
I slutningen af januar 2013 meddelte 1. divisionsklubben Vejle Boldklub at man havde hentet Bødker til klubben på en tre-årig aftale, hvor han er udset til at være med til at spille klubben i Superligaen. Netop på grund af forventningen om snarlig oprykning for klubben er Bødkers aftale sammensat således at lønnen reguleres ved oprykning.
Henrik Bødker scorede til resultatet 2-0 i overtiden i sin debutkamp for Vejle Boldklub imod ærkerivalerne fra FC Fredericia.

Eksterne henvisninger 

 Henrik Bødkers på danskfodbold.com
 Henrik Bødkers  på dr.dk

Referencer 

Fodboldspillere fra Danmark
Fodboldspillere fra SønderjyskE
Fodboldspillere fra FC Nordsjælland
Fodboldspillere fra Vejle Boldklub
Fodboldspillere fra Vejle Boldklub Kolding
Fodboldspillere fra Næstved BK
Andrei Sidorenkov

Andrei Sidorenkov (født 12. februar 1984 i Sillamäe) er en estisk fodboldspiller, der senest spillede for JK Sillamäe Kalev i Estland. I dag er han kontraktløs. Han fik debut på Estlands fodboldlandshold i 2004.

Karriere

Estland 
Sidorenkov fik sin senior debut i 2001 for klubben JK Narva Trans. Samme år skiftede han til JK Sillamäe Kalev hvor han nåede at spille 27 kampe og score 6 mål. I sæsonen 2002-03 spillede han for storklubben FC Flora Tallinn. Han var på kontrakt med JK Viljandi Tulevik og JK Tervis Pärnu i årene 2003 og 2004. I 2004 kom han igen til Flora Tallinn hvor han indtil sommeren 2008 spillede 112 kampe for klubben.

SønderjyskE 
I august 2008 skiftede han til den danske superligaklub SønderjyskE, efter at han tidligere på sommeren havde været til prøvetræning i klubben og SønderjyskE efterfølgende købte ham i Flora Tallinn. Debuten i Superligaen kom først 12. april 2009, da han tolv minutter før tid blev indskiftet i udekampen mod Brøndby IF på Brøndby Stadion. Dette blev den eneste ligakamp for Sidorenkov i Superligaen 2008-09. I sæsonerne 2009-10 og 2010-11 spillede Sidorenkov henholdsvis 23 og 30 ligakampe.

Efter tre år i SønderjyskE fik Andrei Sidorenkov ikke forlænget sin kontrakt og han forlod klubben i sommeren 2011.

Viborg FF 
Efter at Andrei Sidorenkov i juli 2011 havde forhandlet med Lyngby BK, underskrev han 13. september en kontrakt med 1. divisionsklubben Viborg FF. Aftalen var gældende for resten af 2011. Han fik debut for klubben 17. september, da han på udebane spillede hele kampen i 0-1 nederlaget til Randers FC. Sidorenkov nåede at spille 7 kampe i 1. division og én i DBU Pokalen for Viborg. Han sidste kamp blev på udebane mod FC Vestsjælland den 6. november 2011, hvor spilleren fik rødt kort i 1. halvleg. Dette gjorde at han havde karantæne i efterårssæsonens sidste kamp, og samme dag den blev spillet, meddelte Sidorenkov at han forlod Viborg FF på grund af at han ville spille på et højere niveau end den danske 1. division.

FC Fredericia 
Efter at Sidorenkov havde været uden kontrakt i knap to måneder, underskrev han 27. februar 2012 en kontrakt med 1. divisionsklubben FC Fredericia der var gældende indtil 30. juni 2013. I oktober 2012 meddelte klubbens direktør Stig Pedersen, at man var blevet enige med Sidorenkov om at lade kontrakten udløbe allerede pr. 31. december 2012, da den estiske spiller ønskede at prøve sig af i en anden klub.

Landshold 

Andrei Sidorenkov fik debut på Estlands fodboldlandshold i 2004. Den 12. oktober 2010 scorede han et selvmål i EM-kvalifikationskampen på hjemmekampen i Tallinn mod . Dette blev kampen eneste mål. I marts 2012 stod han noteret for 21 landskampe.

Eksterne henvisninger 

 Profil på Transfermarkt.co.uk

Referencer 

Fodboldspillere fra Estland
Fodboldspillere fra SønderjyskE
Fodboldspillere fra Viborg FF
Fodboldspillere fra FC Flora Tallinn
Fodboldspillere fra FC Fredericia
Fodboldspillere fra FC Gomel
French Connection II

The French Connection er en amerikansk film fra 1975 instrueret af John Frankenheimer. Den er efterfølgeren til The French Connection fra 1971.

Filmens hovedrolle spilles af Gene Hackman.

Eksterne henvisninger
 

Dramafilm fra USA
Amerikanske film fra 1975
Kriminalfilm fra USA
Engelsksprogede film
Serie 3 (DBU Jylland)

Serie 3 (JBU) er den niendebedste fodboldrække (en blandt flere) i Danmarksturneringen.

Det er den fjerdebedste fodboldrække for herrer administreret af lokalunionen Jydsk Boldspil-Union (JBU). Serien består af i alt 192 hold, opdelt i 24 puljer med hver 8 hold. Turneringen er halvårlig. De bedstplacerede hold rykker op i Serie 2 (JBU).

Fodboldligaer
Fodboldturneringer i Danmark
Serie 4 (DBU Jylland)

Serie 4 (JBU) er den tiendebedste fodboldrække (en blandt flere) i Danmarksturneringen.

Det er den femtebedste fodboldrække for herrer administreret af lokalunionen Jydsk Boldspil-Union (JBU). Serien består af i alt 288 hold, opdelt i 48 puljer med hver 6 hold. Fodboldrækkens turnering følger kalenderåret med start i foråret og afslutning i efteråret. De bedstplacerede hold rykker op i Serie 3 (JBU).

Fodboldligaer
Fodboldturneringer i Danmark
Bregnholm

Bregnholm (Bregenholm) var en Herregård beliggende i Aale Sogn, Vrads Herred, Skanderborg Amt.

Bregnholm mageskiftede Eske Brock i 1372 til sin søster Johanne Brock (døde 1372), der var enke efter Anders Jensen til Essendrup, hvis efterslægt antog navnet Brok. På skiftet i 1472 efter hans oldebarn Hr. Eske Brok til Gammel Estrup udlagdes Bregnholm til sønnen Lage Brok (døde 1503). Hans enke Kirsten Pedersdatter Høeg (Banner) bragte den til sin anden mand Peder Lykke til Demstrup (døde 1535). Den tilhørte derpå deres datter Anne Lykke gift første gang med rigsråd, Hr. Anders Bille, og gift anden gang med rigsmarsk Hr. Otte Krumpen, og hendes bror Jørgen Lykke til Overgård (døde 1583), hvis datterdatters mand rigsmarsk Hr. Claus Daa som i 1634 solgte Bregnholm til Morten Pax til Bjerre, gården var da fæstet til to bønder, men beboedes i 1662 af hans datter Margrethe Pax, anden mand Arild Giedde den i 1668 ved indførsel blev udlagt til Rasmus Nielsens enke Magdalene Mathiasdatter, der i 1671 skødede den og to gårde til Martin Rudolf Unger. Gården (8 tdr. hartk.) var herefter forenet med hans gård Bjerregård og brugtes under denne til hen imod 1800.

Ca. 300 m sydøst for gården Bregnholm påvises den middelalderlige gårds næsten helt ud pløjede Voldsted. Der spores svage sænkninger, rester af graven omkring voldstedets midterbanke. I øvrigt er det uden en nøjere undersøgelse af stedet umuligt at fastslå voldstedets type.

Kilde

 J.P. Trap, Danmark femte udgave, Skanderborg Amt, bind VIII, København: Forlag G.E.C. Gads 1964 side 666

Herregårde i Hedensted Kommune
Herregårde i Skanderborg Amt
Voldsteder i Skanderborg Amt
Carl Bille

Carl Ludvig Bille (20. februar 1815 i København – 14. november 1898 sammesteds) var en dansk maler. Carl Bille var søn af Andreas Vilhelm Bille og Larsine Marie født Larsen

Bille kom i sejlmagerlære og fór i mange år som sømand uden dog at opgive sin lyst til at blive sømaler. Først efter at han i 1846 havde giftet sig med Emmaline Antoinette Bonfils, opgav han at fare for at leve som kunstner og udstillede i 1854 sit første billede, medens han kort efter trådte i lære hos en næsten jævnaldrende kunstfælle, marinemaler Carl Dahl, navnlig for at tilegne sig kendskab til perspektivet. Hans arbejder, der som oftest er mindre billeder fra vore egne farvande, er for en del solgte til nabolandene og England.

Han er begravet på Assistens Kirkegård.

Ekstern henvisning

Reference 

Malere fra Danmark
Danskere i 1800-tallet
Personer fra København
Marinemalere
Personer i Dansk Biografisk Leksikon
Post Danmark Rundt 2010

Post Danmark Rundt 2010 var den 20. udgave af det danske cykeletapeløb Post Danmark Rundt og blev kørt i perioden onsdag den 4. august – 8. august. Løbets sidste etape blev afsluttet med fem omgange på den 14 km rundstrækning i Rudersdal, hvor der i 2011 blev gennemført VM i landevejscykling.

Jakob Fuglsang fra Team Saxo Bank blev samlet vinder af løbet for tredje år i træk, hvilket er rekord for løbet. Sejren blev skabt på kongeetapen til Vejle 6. august, hvor Fuglsang og holdkammeraten Matti Breschel kom alene til mål, samt på enkeltstarten dagen derpå, hvor Fuglsang blev nummer tre.

Etaper

Klassementerne og trøjernes fordeling gennem løbet 
Dette er en oversigt over stillingen i de forskellige klassementer gennem løbet. Point- (spurter), bakke- og figtherkonkurrencen blev alle tildelt den rytter, der havde flest point i den pågældende konkurrence. De sidste tre (gul, ungdom og hold) blev tildelt efter rytternes tider.

Resultater

Sammenlagt

Pointkonkurrencen

Bakkekonkurrencen

Ungdomskonkurrencen

Fighterkonkurrencen

Holdkonkurrencen

Hold

Eksterne henvisninger
Brent McGrath

Brent McGrath (født 18. juni 1991) er en australsk fodboldspiller. Han spiller typisk som angriber, men spiller af og til også som en højre kantspiller.
Han er udlejet til FC Fredericia fra Esbjerg, hvor han har siden juli 2016 Esbjerg fB, hvortil han kom efter en sæson i FC Fredericia.

Karriere 
McGrath kom som ganske ung til Brøndby IF fra Sydney United. Her fik han – trods det at han stadig befandt sig i U19-truppen – debut på Brøndbys bedste hold i hjemmekampen mod Randers FC den 22. marts 2010. I resten af foråret fik Han spilletid i næsten halvdelen af førsteholdets kampe.

I U19-ligaen var Brent McGrath i sæsonen 2009-10 en stor profil med 29 scoringer i 28 kampe, på trods af at han altså flere gange var indlemmet i Brøndbys A-trup.

I 2014 rejste McGrath hjem for at prøve lykken, men de næste par år gav ham mange småophold i australske og thailandske klubber, inden han kom tilbage til Danmark og skrev kontrakt med FC Fredericia.

Den 19. maj 2016 skrev han en treårig kontrakt med Esbjerg fB gældende fra sommerpausen samme år..

Reflist 

Fodboldspillere fra Australien
Personer fra Sydney
Fodboldspillere fra Brøndby IF
Fodboldspillere fra FC Fredericia
Fodboldspillere fra Esbjerg fB
Kristoffer Munksgaard

Kristoffer Munksgaard (født 1. januar 1990 i København, Danmark) er en dansk tidligere fodboldspiller, som spillede for Næstved Boldklub , HB Køge, Brøndby IF og Lyngby Boldklub og mere til.

Karriere

HB Køge  
HB Køge offentliggjorde i november 2014, at offensivspilleren Kristoffer Munksgaard skiftede fra 2. divisionsklubben Næstved Boldklub til HB Køge pr. 1. januar 2015, hvor han skrev under på en kontrakt gældende frem til sommeren 2017. Han spillede 28 kampe og scorede et mål i sit ene år i klubben.

Næstved Boldklub (2016-) 
Den 11. januar blev det offentliggjort, at Kristoffer Munksgaard skiftede fra HB Køge til Næstved Boldklub, efter et år tidligere at være skiftet den anden vej. Han skrev under på en treårig aftale med Næstved Boldklub.

Referencer

Eksterne henvisninger 
 Kristoffer Munksgaards profil på Lyngby BKs hjemmeside
 Superligastatistik på danskfodbold.com

Fodboldspillere fra Danmark
Fodboldspillere fra Brøndby IF
Fodboldspillere fra Lyngby Boldklub
Personer fra København
Fodboldspillere fra Næstved BK